EL og IT Forbundet
Store norske leksikon,Samfunn,Arbeid og velferd,Arbeidsliv,Arbeidslivsorganisasjoner
EL og IT Forbundet er en norsk fagorganisasjon som er tilsluttet LO. Forbundet organiserer arbeidstakere innenfor IKT, energi og el-installasjon. Forbundet har sekretariat i Oslo og har ca. 40 000 medlemmer (2022). Forbundsleder er Jan Olav Andersen, som er valgt til 2023. Andersen erstattet i 2015 Hans Olav Felix, som hadde innehatt vervet siden 2001. Forbundet utgir medlemsbladet Nettverk.
Forbundet ble stiftet 1. januar 1999 ved sammenslåing av Norsk Elektriker- og Kraftstasjonsforbund (stiftet 1918) og Tele- og Dataforbundet (stiftet i 1989 ved sammenslutning av Norsk Tele Tjeneste Forbund og Den norske teleorganisasjon).Forbundet har delt landet opp i 13 distrikter. I tillegg kan det opprettes fagforeninger innenfor ulike avtaleområder som ivaretar forhold som har med tariffavtalene å gjøre. Les mer i Store norske leksikon fagforening fagbevegelsen Eksterne lenker Nettsidene til EL & IT Forbundet